[DJOHA I LA KALDERA](https://www.youtube.com/watch?v=OF9RyQ3U1qQ)

[(Benni Augado)](https://www.youtube.com/watch?v=OF9RyQ3U1qQ)

<https://www.youtube.com/watch?v=OF9RyQ3U1qQ>

Un dia Djoha se fue ande la vizina i le rogó ke le emprestara un poko su kaldera.

La vizina refuzó en primero ma después de munchas rogativas eya le acheto/akseptó.

Al dia de después, Djoha retornó la kaldera kon un tasiko adientro. La vizina disho kon maraviya “Djoha, yo te emprestí solo la kaldera, el tasiko no es mio”.

“Anoche la kaldera parió este tasiko” le disho Djoha a la vizina, i eya muy kontenta lo tomó.

Pasaron unos días i Djoha se fue de muevo ande la vizina i otruna vez le demandó ke le emprestara su kaldera i esta vez eya se apresuró a darse la. Pasaron munchos días i Djoha, no aviendo retornado dainda la kaldera, la vizina fue i le demandó, “Bre Djoha, kuando me vas a traer la kaldera?”

“O, ke bivas munchos anyos” disho Djoha “la kaldera se murió en empleándola” .

“Ke bavajádas estás kitando de la boka!” disho la vizina. “La kaldera se muere?”

“ i parir, pare?” demando Dhoja.

Apuntando ansi en prinsipio ke la djustisia deve ser igual para las dos partes i no ke una parte pueda akseptar una koza kuando le konviene i refuzarla mas tadre si va kontra sus intereses.